**Еркін кеден аймағы кедендік рәсіміне орналастырылған тауарларды есепке алу**

 Арнайы экономикалық аймақ аумағындағы кедендік бақылау, арнайы экономикалық аймақ резиденттерінің (қатысушыларының, субъектілерінің) Еуразия экономикалық одақ (ЕАЭО) және Қазақстан Республикасы кедендік заңнамалар талаптарын және ережелерін, сондай ақ еркін кеден аймағы кедендік рәсіміне (ЕКА) орналастырылған тауарлардың есепке алу сұрақтарын реттейтін, нормативтік актілердің орындалуын қамтамасыз ету болып табылады.

 Қазақстан Республикасы кеден заңнамасына сәйкес, ЕКА кедендік рәсімін қолданған кезде, тауарлар АЭА аумағы шегінде немесе оның бөлігіне, сәйкес шарттары сақталған жағдайда кедендік баждар, салықтар, сонымен қатар демпингке қарсы, өтемақы баждары төленбей орналастырылады және пайдаланылады. Бұл тауарлар АЭА резиденттерімен АЭА аумағында қызметін жүзеге асыру туралы келісімге сәйкес кәсіпкерлік және өзге де қызметін жүзеге асыруы мақсаттарында, сондай-ақ Қазақстан Республикасының арнайы экономикалық аймақтар туралы заңнамасына сәйкес өзге де мақсаттарда орналастыру және пайдалану үшін арналған.

 ЕАЭО кеден кодексі, «Қазақстан Республикасындағы кедендік реттеу туралы» Қазақстан Республикасы кодексі (әрі қарай-Кодекс) түріндегі жаңа кедендік заңнама 2018 жылғы 1 қаңтардан бастап күшіне енуіне байланысты және ЕКА кедендік рәсіміне орналастырылған, АЭА қатысушылары тауарларды есепке алу тәртібі мен ережесі Кодекстің ережелеріне сәйкес келтіру мақсатында, бүгінгі күні ЕКА кедендік рәсімге орналастырылған тауарларда және ЕКА кедендік рәсімге орналастырылған тауарлардан дайындалған (алынған) тауарлар есепке алу Ережесімен реттеледі, сондай ақ осы тауарларды мемлекеттік кірістер органдарына есеп беруді ұсыну Қазақстан Республикасы Қаржы министрлігінің 2018 жылғы 20 ақпандағы «Арнайы экономикалық аймақ және еркін кеден аймағы кедендік рәсімінің кейбір сұрақтары туралы» №247 бұйрығымен бекітілген.

 Өзгертулер алдымен есеп беру нысанын толтыруға әсерін тигізді, артық бағандар алынып тасталды, Сонымен қатар, шетел тауауарлары және кеден одағы (ЕАЭО) тауарлары үшін есептілік түрін бөлектеу арқылы тауарларды есепке алуды жүргізу ыңғайлы болды.

 АЭА қатысушысы Ережесіне сәйкес, қызметтің басым түріне қатысты, келесі нысанда тоқсан сайын есеп беру ұсынады:

 - «Қазақстан Республикасындағы кедендік реттеу туралы» Қазақстан Республикасының кодексінің 285-бабы 1-тармағына сәйкес, операциялар жасау үшін еркін кеден аймағы кедендік рәсіміне орналастырылған тауарлар бойынша есеп беру, екі бөлімнен тұрады:

 1-бөлім. Кодекстің 285-бабы 1-тармағы 4-тармақшасына сәйкес жасалатын операциялар үшін ЕКА кедендік рәсіміне орналастырылған тауарларды қайта өңдеу (өңдеу), тауарларды дайындау *(жинауды, бөлшектеуді, монтаждауды, шақтауды қоса алғанда), тауарларды жөндеу немесе оларға техникалық қызмет көрсету (аталған есеп беру нысанда, АЭА құрамына кіретін, Индустриалдық парк объектілерінде өндірістік қызмет көрсететін, АЭА резиденттері ұсынады).*

 2-бөлім. Кодекстің 285-бабы 1-тармағы 1), 2), 3), 5) және 6)-тармақшаларына сәйкес жасалатын операциялар үшін ЕКА кедендік рәсіміне орналастырылған тауарларды сақтауды, тауарларды тиеу (түсіру) жөніндегі операцияларды және сақтауға байланысты өзге де жүк операцияларын, тауарлардың сақталуын қамтамасыз ету үшін қажетті операцияларды, сондай-ақ тауарларды тасымалдауға (тасуға) дайындау жөніндегі әдеттегі операцияларды, тауар сапасын жақсарту жөніндегі операцияларды, тауарлардың тұтынылуы тауарлардың сынамаларын және (немесе) үлгілерін іріктеу *(Индустриалдық парк бойынша АЭА резиденттері, сондай ақ АЭА аумағында тұрғын үй кешендерін, әкімшілік ғимараттарды, әлеуметтік объектілер құрылысын салып жатқан, АЭА қатысушылары ұсынады*).

 - арнайы экономикалық аймақта объектілер құрылысы, жайластыру және қайта қалпына келтіру мақсатында ЕКА кедендік рәсімге орналастыратын тауарлар бойынша есеп беру *(АЭА аумағында тұрғын үй кешендерін, әкімшілік ғимараттарды, әлеуметтік объектілер құрылысын салып жатқан, АЭА қатысушылары ұсынады)*.

 Есеп беру нысанының өзгеруі тауарларды есепке алу және олар бойынша есеп беруді толтыру тәртібі жеңілдетуге әкеледі.

Тауарларды есепке алу бойынша жаңа талаптарды сақтау мақсатында Нұр-Сұлтан қаласы бойынша Мемлекеттік кірістер департаменті АЭА аумағына әкелетін, тауарларды есепке алуды жүргізудің жаңа тәртібі туралы АЭА қатысушыларына уақытылы ақпарат беру бойынша шара қабылданды, дөңгелек үстел өткізілді, оның барысында АЭА резиденттер өкілдерімен, кеден өкілдерімен тауарларды есепке алуды жүргізу тәртібі және оған есептілік ұсыну сұрақтарын талқылады.

 Кеден заңнамасындағы жаңа енгізілімді жүзеге асыру бойынша түсініктеме жүргізу мемлекеттік кірістер органдары қызметінің басымды бағытының бірі болып табылады. Осындай шаралардың тиімділігі бизнес-қоғамдықтың нормативтік актілерді қажетті деңгейде білуі, бұл жағдай кеден операцияларын жүзеге асырғанда кәсіпкерлік жағынан заңдылықты сақтауға қамтамасыз етеді. Атап айтқанда, АЭА қатысушысы тауарларды есепке алу ережесін және есеп беруді толтыруды білуі қажет, өйткені АЭА аумағындағы тауарларды есепке алуды жүзеге асыру тәртібін сақтамау және мемлекеттік кірістер органдарына есептілікті қате ұсыну ҚР «Әкімшілік құқық бұзушылық туралы» кодекстің 539-бабында қарастырылған *(жиырма бес айлықтық көрсеткіш көлемінде айыппұл)* әкімшілік жауапкершілікке тартылады. Осыған байланысты, АЭА қатысушысы заңнаманы бұзған жағдайда, бұдан оның адал және заңға бағынушы СЭҚ қатысушысы деген беделіне нұқсан келеді, сондай ақ айыппұл төлеуге байланысты, қарастырылмаған қаржылық шығын пайда болады.

 Құрылыста алдыңғы қатарлы технология және инвестиция, сонымен қатар қазіргі заманғы инфрақұрылым тарту жолымен Нұр-Сұлтан қаласын жеделдетіп дамыту мақсатында АЭА құрылған.

 Мақсатқа жету үшін мемлекеттік органдар, АЭА қатысушысы болуға шешім қабылдаған, потенциалды инвесторлар үшін тиімді орта және ыңғайлы жағдай құру бойынша шаралар анықталды және іске асырылды. Мұндай шаралар, салық және кеден заңнамаларында бекітілген АЭА қатысушыларына айырықша жеңілдіктер ұсыну жатады..

Сонымен бірге, АЭА қатысушылардан өзінің қызметін қолданыстағы заңнамаға сәйкес қамтамасыз етуі талап етіледі, бұл талапты өзінің құзыретінде мемлекеттік кірістер органдары жүзеге асырады.